**Pakalpojumu līgums Nr. NRC “Vaivari” 2018/02 TPC**

|  |  |
| --- | --- |
| Rīgā, |  2018. gada 15. martā |

Valsts sabiedrība ar ierobežotu atbildību „Nacionālais rehabilitācijas centrs „Vaivari””, reģistrācijas Nr.40003273900, juridiskā adrese: Asaru prospekts 61, Jūrmala, Latvija, LV-2008, (turpmāk – Pasūtītājs), kuru uz reglamenta pamata pārstāv valdes priekšsēdētāja Anda Nulle un valdes loceklis Mārtiņš Oliņš (turpmāk – Pasūtītājs), no vienas puses un

AS “Protezēšanas un ortopēdijas centrs”, reģistrācijas Nr.40003012251, juridiskā adrese: Pērnavas iela 62, Rīga, LV-1009, kuru uz pilnvaras pamata pārstāv valdes loceklis Andris Jerkins no otras puses, abi kopā un katrs atsevišķi turpmāk – Puses vai Puse, pamatojoties uz atklāta konkursa „Par tiesībām izgatavot, pielāgot un izsniegt ādas – stieņu un koka protēzes” ar identifikācijas Nr. NRC “Vaivari” 2018/02 TPC rezultātiem un 2018.gada 14.martā noslēgto Vispārīgo vienošanos Nr. NRC “Vaivari” 2018/02 TPC (turpmāk – Vispārīgā vienošanās), noslēdz šāda satura līgumu (turpmāk – Līgums):

1. **Līguma priekšmets**
	1. Piegādātājs atbilstoši konkursa Tehniskajai specifikācijai (Līguma pielikums Nr.1), savam tehniskajam un finanšu piedāvājumam konkursam (Līguma pielikums Nr.2), normatīvajiem aktiem un Līguma noteikumiem apņemas veikt ādas – stieņu un koka protēžu (turpmāk – tehniskie palīglīdzekļi) izgatavošanu, pielāgošanu, lietošanas apmācību un izsniegšanu (turpmāk tekstā - Pakalpojumi).
	2. Pasūtītājs apņemas samaksāt Piegādātājam par sniegtajiem Pakalpojumiem Līguma pielikumā Nr.2 noteiktās cenas saskaņā ar Līguma noteikumiem.
2. **Pušu tiesības un pienākumi**
	1. Piegādātājs apņemas:
		1. sniegt Pakalpojumus personām (turpmāk – Personas) saskaņā ar Līguma noteikumiem un spēkā esošajiem normatīvajiem aktiem;
		2. sniegt Pakalpojumus Personām, kurām saskaņā ar normatīvajiem aktiem ir tiesības saņemt valsts apmaksātus Pakalpojumus un, kuras Pasūtītājs ir nosūtījis pie Piegādātāja;
		3. nodrošināt iespēju Personām saņemt Pakalpojumus ne vēlāk kā 30 (trīsdesmit) darba dienu laikā no dienas, kad Pasūtītājs ir Personu nosūtījis pie Piegādātāja;
		4. nodrošināt Pakalpojumu sniegšanas un Personas novērtēšanas dokumentēšanu papīra formātā un ievērot normatīvos aktus attiecībā uz šāda veida dokumentu uzglabāšanu;
		5. slēgt ar Personām līgumus par Pakalpojumu sniegšanu, kuri sagatavoti pēc Pasūtītāja noteikta parauga;
		6. ievērot normatīvos aktus, kas nosaka tehnisko palīglīdzekļu izsniegšanas un aprites kārtību;
		7. nodrošināt, ka Piegādātājs visā Līguma darbības laikā atbilst normatīvajos aktos noteiktajām tehniskās ortopēdijas iestādes prasībām;
		8. nodrošināt tehnisko palīglīdzekļu pielāgošanu, lietošanas apmācību un izsniegšanu Ventspils ielā 53, Rīgā un vismaz 2 (divos) Latvijas reģionos šādās vietās:
			1. Jelgavas ielā 60, Kuldīgā;
			2. Atbrīvošanas alejā 81, Rēzeknē.
		9. nodrošināt Pakalpojumu sniegšanā tikai tādu medicīnisko tehnoloģiju un ierīču izmantošanu, kuras saskaņā ar normatīvajiem aktiem par ārstniecībā izmantojamo medicīnisko tehnoloģiju apstiprināšanu un jaunu medicīnisko tehnoloģiju ieviešanu ir novērtējusi un apstiprinājusi atbildīgā valsts institūcija;
		10. nodrošināt atbilstošu personālu un medicīnisko lietvedību, kas atbilst Ārstniecības likumam, Pacientu tiesību likumam, Fizisko personu datu aizsardzības likumam, un citiem Latvijas Republikas (turpmāk – LR) normatīvajiem aktiem.
		11. nodrošināt normatīvajos aktos un Līgumā noteiktās dokumentācijas un informācijas izmantošanu un uzglabāšanu;
		12. apstrādājot Personu datus, izstrādāt iekšējos datu apstrādes aizsardzības noteikumus;
		13. iesniegt Pasūtītājam Līguma izpildes kontrolei un pārbaudēm nepieciešamo informāciju, Līgumā neminētu informāciju, kas saistīta ar Pakalpojumu sniegšanu, tai skaitā aprēķinus, tehnisko palīglīdzekļu cenu kalkulācijas un materiālu izmaksas bāzes cenu aprēķināšanai, paskaidrojumus un dokumentu kopijas pēc Pasūtītāja pieprasījuma, kas nosūtīts Piegādātājam pa pastu vai, izmantojot elektronisko pastu. Pasūtītājs pieprasījumā norāda informācijas veidu, formātu un iesniegšanas termiņu;
		14. nodrošināt Pasūtītājam iespēju iepazīties ar dokumentiem un to projektiem (arī elektroniskā formātā), finanšu līdzekļiem, telpām, iekārtām un citām materiālajām vērtībām, kas attiecas uz Līguma izpildi, kā arī ar Pakalpojumu sniegšanas darba procesu, kvalitāti un tā rezultātiem;
		15. pēc pasūtītāja pieprasījuma sagatavot, aizpildīt un iesniegt Pasūtītāja noteiktā formā un termiņā papildus atskaites ar finanšu datiem, tehnisko palīglīdzekļu izgatavošanas kalkulācijām un visu citu nepieciešamo informāciju, kas saistīta ar Līguma izpildi.
		16. veikt Pasūtītāja Pārbaudes ziņojumā norādītās darbības sniegto Pakalpojumu atbilstības Līguma un normatīvajos aktos noteiktajām prasībām nodrošināšanai;
		17. 3 (trīs) darba dienu laikā no Līguma stāšanās spēkā rakstveidā paziņot Pasūtītājām par Piegādātāja personām, kuras būs pilnvarotas parakstīt ar Personām pēc pasūtītāja noteikta parauga sagatavotus līgumus par Pakalpojumu sniegšanu;
		18. 10 (desmit) darba dienu laikā rakstveidā paziņot Pasūtītājam par Piegādātāja juridiskā statusa, rekvizītu – juridiskās adreses, atrašanās vietas, amatpersonu, personu, kuras nodrošina Pakalpojumu sniegšanu, vai norēķinu rekvizītu maiņu;
		19. Piegādātāja telpās publiski pieejamā vietā un mājas lapā izvietot sekojošu korektu un pilnīgu informāciju:
			1. Piegādātāja darba laiku;
			2. Piegādātāja sniegto Pakalpojumu sarakstu, normatīvajos aktos noteikto vienreizējās iemaksas apmēru, no vienreizējās iemaksas atbrīvoto Personu kategorijas, Pasūtītāja rekvizītus, kas nepieciešami vienreizējās iemaksas veikšanai;
			3. Tehnisko palīglīdzekļu katalogu;
			4. Pasūtītāja sagatavoto informāciju, ja šāda nepieciešamība radusies.
		20. ne vēlāk kā 1 (vienu) mēnesi iepriekš rakstveidā informēt Pasūtītāju par neiespējamību sniegt Pakalpojumus vai to apjomu, izņemot gadījumus nepārvaramas varas apstākļos;
		21. informēt Personu par vienreizējās iemaksas apmēru un, ja nepieciešams, izsniegt Personai veidlapu ar Pasūtītāja rekvizītiem vienreizējās iemaksas veikšanai: valsts sabiedrība ar ierobežotu atbildību „Nacionālais rehabilitācijas centrs „Vaivari””, juridiskā adrese: Asaru prospekts 61, Jūrmala, LV-2008, reģistrācijas Nr.40003273900, Valsts kase, kods: TRELLV22, Konts: LV30 TREL 9185 6470 0100 0, ievērojot šādus nosacījumus:
			1. Piegādātājs pārliecinās, vai Persona nepieder iedzīvotāju kategorijai, kas saskaņā ar normatīvajiem aktiem ir atbrīvota no vienreizējās iemaksas;
			2. ja Persona pieder iedzīvotāju kategorijai, kas saskaņā ar normatīvajiem aktiem ir atbrīvota no vienreizējās iemaksas, Piegādātājs Personas dokumentācijai pievieno attiecīgās izziņas kopiju.

Persona vienreizējo iemaksu var iemaksāt arī Piegādātāja kasē un Piegādātājs līdz nākošā mēneša 5.datumam visas saņemtās vienreizējās iemaksas vienā summā pārskaita Pasūtītāja norēķinu kontā: Valsts kase, kods: TRELLV22, Konts: LV30 TREL 9185 6470 0100 0.

* + 1. lietot Pasūtītāja datu bāzi „Individuāli izgatavojamo tehnisko palīglīdzekļu datu bāze” (turpmāk tekstā – Datu bāze) saskaņā ar noslēgto vienošanos par datu bāzes „Individuāli izgatavojamo tehnisko palīglīdzekļu datu bāze” lietošanu (Līguma pielikums Nr.3);
		2. izmantot Datu bāzē reģistrēto informāciju tikai Pakalpojumu nodrošināšanai;
		3. nodrošināt Personu, kurām sniegti Pakalpojumi, uzskaiti un datu ievadi Datu bāzē;
		4. pēc Personas pieprasījuma izskaidrot Personai, par kādiem Pakalpojumiem un uz kāda pamata tiek iekasēta vienreizēja iemaksa;
		5. nodrošināt normatīvajiem aktiem atbilstošas grāmatvedības uzskaites kārtošanu un Līguma ietvaros iesniegto pārskatu datu atbilstību grāmatvedības uzskaites rādītājiem;
		6. nodrošināt Personai iespēju atteikties no Pakalpojumiem;
		7. nodrošināt konfidencialitāti informācijai par Personu Līguma darbības laikā un pēc Līguma darbības laika, izņemot normatīvajos aktos noteiktos gadījumus vai ja, Persona rakstveidā atļāvusi izpaust informāciju par sevi;
		8. nodrošināt, ka Pakalpojumus sniedz tikai tās personas, kurām, ir tiesības nodarboties ar ārstniecību LR normatīvajos aktos noteiktajā kārtībā.
		9. nodrošināt Pakalpojumus labā tehniskā kvalitātē un 5 (piecu) darba dienu laikā bez maksas novērst trūkumus un defektus, kuri atklājušies Pakalpojumu nodošanas – pieņemšanas laikā, kā arī tās ekspluatācijā garantijas laikā;
		10. nodrošināt Personas ar atbilstošiem tehniskajiem palīglīdzekļiem;
		11. sniedzot Personām Pakalpojumus, ievērot medicīnas ētikai un saskarsmes kultūrai atbilstošus apkalpošanas standartus.
	1. Pasūtītājs apņemas:
		1. Līgumā noteiktajā termiņā veikt samaksu Pasūtītājam par kvalitatīviem un Līgumā noteiktajā termiņā un kārtībā sniegtiem Pakalpojumiem;
		2. sniegt Piegādātājam pēc pieprasījuma konsultācijas par normatīvajos aktos noteikto Pakalpojumu sniegšanas kārtību un par Personu tiesībām saņemt Pakalpojumus;
		3. piešķirt Piegādātājam Datu bāzes lietošanas tiesības saskaņā ar noslēgto vienošanos par datu bāzes „Individuāli izgatavojamo tehnisko palīglīdzekļu datu bāze” lietošanu.
	2. Piegādātājam ir tiesības vienu mēnesi iepriekš rakstveidā brīdināt Pasūtītāju par Pakalpojumu sniegšanas apturēšanu vai Līguma izbeigšanu, ja Pasūtītājs savas vainas dēļ nepilda Līgumā noteiktos pienākumus ilgāk kā 14 (četrpadsmit) darba dienas.
	3. Piegādātājam nav tiesību pieprasīt no Personām papildus samaksu par Pakalpojumiem, kas sniegti Līguma ietvaros.
	4. Pasūtītājam ir tiesības:
		1. veikt Līguma izpildes kontroli un pārbaudes (turpmāk – Pārbaudes) par sniegto Pakalpojumu atbilstību Līguma un normatīvajos aktos noteiktajām prasībām, kā arī noteikt Piegādātajam veicamās darbības pārkāpumu novēršanai;
		2. pieprasīt un saņemt no Piegādātāja Līguma izpildes kontrolei un Pārbaudēm nepieciešamo informāciju, tai skaitā paskaidrojumus un dokumentu kopijas;
		3. iepazīties ar Piegādātāja dokumentiem (t.sk. medicīnas dokumentiem), projektiem, finanšu līdzekļiem, telpām, iekārtām un citām materiālajām vērtībām, kas attiecas uz Līguma izpildi.
	5. Puses savstarpējiem kontaktiem nozīmē sekojošas kontaktpersonas:
		1. Pasūtītāja kontaktpersonas ir Vaivaru Tehnisko palīglīdzekļu centra (turpmāk – Vaivaru TPC) vadītāja Ligita Nelsone, tālrunis: 67185450, e-pasts: ligita.nelsone@tpc.nrc.lv, Vaivaru TPC vecākā tehniskā ortopēde Vita Deičmane, e-pasts: vita.deicmane@tpc.nrc.lv, Vaivaru TPC tehniskais ortopēds Renārs Goldmanis, e-pasts: renars.goldmanis@tpc.nrc.lv. Pasūtītāja kontaktpersona finanšu jautājumos ir Valsts sabiedrība ar ierobežotu atbildību „Nacionālais rehabilitācijas centrs „Vaivari””, Finanšu departamenta vadītāja Inga Meija, tālrunis: 67147274, e-pasts: inga.meija@nrc.lv;
		2. Piegādātāja, AS “Protezēšanas un ortopēdijas centrs*”*, kontaktpersona ir Andris Jerkins, tālrunis: 29807510 e-pasts: andris@poc.lv.
1. **Līguma kopējā summa, līgumcena, dokumentu aprites un norēķinu kārtība**
	1. Līguma kopējā summa Pakalpojumu apmaksai Piegādātājam, kurš parakstījis Vispārīgo vienošanos, ir EUR 60 568.00 (sešdesmit tūkstoši pieci simti sešdesmit astoņi eiro un nulle centi) un pievienotās vērtības nodoklis (turpmāk - PVN) saskaņā ar LR normatīvajos aktos noteikto likmi.
	2. Piegādātājs par iepriekšējā mēnesī sniegtajiem Pakalpojumiem līdz nākamā mēneša 5.datumam iesniedz Pasūtītājam sekojošus dokumentus:
		1. ikmēneša atskaiti (izdrukāta no Pasūtītāja datu bāzes), norādot tajā datus pamatojoties uz Līguma pielikumu Nr.2;
		2. līgumu oriģinālus, kuri sagatavoti pēc Pasūtītāja noteikta parauga un noslēgti starp Piegādātāju un Personām par Pakalpojumu sniegšanu;
		3. Piegādātāja un Personas parakstītus izsniegto tehnisko palīglīdzekļu nodošanas – pieņemšanas aktus (oriģinālus), kuri sagatavoti pēc Pasūtītāja noteikta parauga;
		4. zvērināta notāra (vai bāriņtiesas) apliecinātas pilnvaras vai tiesību apliecinošo dokumentu (dzimšanas apliecību vai tiesas spriedumu par aizbildniecību) kopijas, ja tehnisko palīglīdzekli saņem pilnvarotās personas vai likumiskie pārstāvji;
		5. dokumentu kopijas, kas apliecina Personu tiesības tikt atbrīvotām no vienreizējās iemaksas veikšanas;
		6. Piegādātāja sagatavotu un parakstītu aktu par pielāgotajiem un izsniegtajiem tehniskajiem palīglīdzekļiem (Līguma pielikums Nr.4);
		7. Atskaiti par Personām, kuras Pasūtītājs ir nosūtījis Piegādātajiem, bet Piegādātājs Līgumā noteiktajā termiņā nav apkalpojis (30 darba dienās pēc nosūtīšanas), norādot iemeslu un veiktās darbības Personu apzināšanai (Līguma pielikums Nr.5);
		8. no Personām saņemtos dokumentus, kas apliecina vienreizējās iemaksas veikšanu. Dokumentos jābūt norādītam Personas vārdam, uzvārdam un personas kodam.
		9. Maksājuma uzdevumu, kas apliecina, ka iepriekšējā mēnesī Piegādātāja kasē iemaksātās vienreizējās iemaksas ir pārskaitītas uz Pasūtītāja bankas kontu.
		10. Ja atskaite tiek iesniegta pēc 5. datuma, rēķinā jānorāda tekošā mēneša datus.
	3. Pasūtītājs pārbauda Līguma 3.3.apakšpunktā noteikto dokumentu atbilstību Līguma prasībām.
	4. Gadījumā, ja Pasūtītājs konstatē, ka Līguma 3.3.apakšpunktā noteiktie dokumenti nav atbilstoši Līguma prasībām, vai nav iesniegti visi Līguma 3.3.apakšpunktā norādītie dokumenti, Pasūtītājs ne vēlāk kā 5 (piecu) darba dienu laikā no minēto dokumentu saņemšanas, izmantojot elektronisko pastu, rakstveidā par to informē Piegādātāju. Nepieciešamības gadījumā, Pasūtītājs nodod dokumentus atpakaļ Piegādātājam. Piegādātājam ir pienākums ne vēlāk kā 3 (trīs) darba dienu laikā no minētās informācijas saņemšanas iesniegt Pasūtītājam Līguma 3.3.apakšpunktā noteiktos dokumentus atkārtoti, iepriekš novēršot Pasūtītāja norādītās neatbilstības.
	5. Piegādātājs iesniedz Pasūtītājam rēķinu tikai par tiem Personām izsniegtajiem tehniskajiem palīglīdzekļiem, par kuru izsniegšanu ir abu Pušu sagatavots un parakstīts akts saskaņā ar Līguma pielikumu Nr.4.
	6. Pasūtītājs samaksā Piegādātājam par sniegtajiem Pakalpojumiem ne vēlāk kā 30 (trīsdesmit) darba dienu laikā no 3.3.6.apakšpunktā noteiktā akta saņemšanas.
	7. Pasūtītājs Līgumā noteiktos maksājumus veic Eiropas Savienības vienotajā valūtā eiro bezskaidras naudas pārskaitījuma veidā uz Piegādātāja kredītiestādes norēķinu kontu, kas norādīts Līgumā un Piegādātāja izsniegtajā rēķinā.
	8. Pasūtītājam ir tiesības nemaksāt Piegādātājam par sniegtajiem Pakalpojumiem:
		1. ja netiek iesniegts kāds no Līguma 3.3. vai 3.5.apakšpunktā noteiktajiem dokumentiem vai, ja iesniegtie dokumenti ir nepilnīgi sagatavoti vai nesalasāmi;
		2. ja Piegādātājs ir sniedzis nekvalitatīvus Pakalpojumus;
		3. ja Piegādātājs nav novērsis Pasūtītāja noteiktajā termiņā iepriekšējos mēnešos pieļautās kļūdas iesniedzamajos dokumentos, kuras konstatētas jau pēc samaksas veikšanas par sniegtajiem Pakalpojumiem.
2. **Pušu atbildība un līgumsods**
	1. Puses ir atbildīgas par Līguma saistību izpildi atbilstoši Līguma noteikumiem un saskaņā ar LR normatīvajiem aktiem.
	2. Puses ir atbildīgas par otrai pusei nodarītajiem zaudējumiem, ja tie radušies vienas Puses vai tā darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības vai ļaunā nolūkā izdarīto darbību vai nolaidības rezultātā.
	3. Piegādātājs ir atbildīgs par zaudējumiem, kas radušies Pasūtītājam vai Personām Piegādātāja personāla nepietiekamās kvalifikācijas dēļ.
	4. Ja Piegādātājs Līgumā vai normatīvajos aktos noteiktajā termiņā nesniedz Pakalpojumus vai Līgumā un normatīvajos aktos noteikto informāciju, tad Pasūtītājam ir tiesības pieprasīt un Piegādātājam ir pienākums maksāt līgumsodu 0,1% (vienas desmitās daļas procenta) apmērā no līgumcenas par katru nokavēto dienu, bet ne vairāk kā bet ne vairāk kā 10% (desmit procenti) no Līguma kopējās summas, kā arī atlīdzināt visus Pasūtītājam nodarītos zaudējumus. Šajā apakšpunktā noteiktais līgumsods netiek piemērots, ja Pakalpojumu sniegšanas nokavējums radies Personas vainas dēļ.
	5. Par gadījumu, kad Pakalpojumi ir uzrādīti Līguma 3.3.apakšpunktā noteiktajā dokumentācijā, bet faktiski nav sniegti vai ir sniegti citi minētajai dokumentācijai neatbilstoši Pakalpojumi, Piegādātājs maksā Pasūtītājam līgumsodu sniegtā Pakalpojuma cenas divkāršā apmērā un Līgums ar Piegādātāju tiek izbeigts.
	6. Pasūtītāja piemērotais līgumsods tiek ieturēts no Piegādātājam maksājamās iepriekšējā perioda izpildes summas vai uzrādīts Piegādātājam izsniegtajā rēķinā.
	7. Par maksājuma termiņu nokavējumu Piegādātājam ir tiesības pieprasīt un Pasūtītājam ir pienākums maksāt līgumsodu 0,1% (vienas desmitās daļas procenta) apmērā no nesamaksātās summas par katru kavējuma dienu, bet ne vairāk kā 10% no termiņā neveiktā maksājuma, ja kavējums radies Pasūtītāja vainas dēļ. Līgumsods nevar tikt piemērots gadījumā, ja Pasūtītājs nav saņēmis noteiktajā termiņā un apjomā valsts budžeta līdzekļus. Pasūtītāja pienākums ir savlaicīgi brīdināt Piegādātāju par šādu budžeta līdzekļu nesaņemšanu.
	8. Līgumsoda samaksa neatbrīvo Puses no to saistību pilnīgas izpildes.
3. **Kontrole un strīdu izskatīšana**
	1. Pasūtītāja kontroles rezultāti tiek apkopoti Pārbaudes ziņojumā, kura izrakstu Pasūtītājs iesniedz Piegādātājam. Ja Piegādātājs 10 (desmit) darba dienu laikā nesniedz Pasūtītājam rakstveida iebildumus par pārbaudes ziņojuma saturu, pārbaudes ziņojums tiek uzskatīts par akceptētu un Piegādātājam saistošu.
	2. Jebkuras domstarpības, nesaskaņas vai strīdus, kas Pušu starpā var rasties Līguma izpildes laikā, Puses centīsies atrisināt savstarpējo sarunu ceļā. Ja vienošanās netiks panākta, tad strīdi tiks risināti LR tiesā saskaņā ar LR normatīvajiem aktiem un Līguma noteikumiem.
4. **Līguma spēkā stāšanās, grozīšanas un izbeigšanas kārtība**
	1. Līgums stājas spēkā ar tā parakstīšanas dienu, kad Pasūtītājs un Piegādātājs, labprātīgi vienojoties, abpusēji to ir parakstījuši un attiecas uz laika periodu līdz 2019. gada 14. martam. Līgums ir spēkā līdz uzsākto, bet neizpildīto saistību pilnīgai izpildei.
	2. Līgumu var grozīt, papildināt vai izbeigt, Pusēm savstarpēji vienojoties. Visi Līguma grozījumi, pielikumi un papildinājumi tiek noformēti rakstveidā un kļūst par Līguma neatņemamu sastāvdaļu. Līguma grozījumi stājas spēkā no dienas, kad Puses tos ir parakstījušas.
	3. Līgumu pirms termiņa var izbeigt:
		1. Pasūtītājs vienpusēji, 2 (divas) nedēļas iepriekš brīdinot Piegādātāju, gadījumos, ja:
			1. Piegādātājs nepilda Līgumā noteiktos pienākumus vai neizpilda tos pilnīgi vai Līgumā noteiktajā termiņā, vai pārkāpj normatīvo aktu prasības, un 20 (divdesmit) dienu laikā pēc aizrādījuma saņemšanas nav novērsis Pasūtītāja norādītos pārkāpumus;
			2. pret Piegādātāju normatīvajos aktos noteiktajā kārtībā ir ierosināts maksātnespējas process, vai arī Piegādātājs ir atzīts par maksātnespējīgu;
		2. Pasūtītājs vienpusēji, ne mazāk kā 1 (vienu) mēnesi iepriekš brīdinot Piegādātāju;
	4. Pasūtītājam ir tiesības vienpusēji atkāpties no Līguma pirms termiņa, ja Pasūtītājam nav pieejams finansējums, kurš tiek piešķirts pamatojoties uz Pasūtītāja un Labklājības ministrijas savstarpēji noslēgto līgumu LM 2017/24-1-04/09.
	5. Pasūtītājam ir tiesības vienpusēji atkāpties no Līguma pirms termiņa, ja mainās citi nosacījumi, kas ietekmē Līguma izpildi, kā arī gadījumos, kas noteikti PIL 64. panta pirmajā daļā. Līgumu izbeidz pirms termiņa, Pasūtītājs samaksā piegādātājam par faktiski veiktajā piegādēm, un līgumslēdzēji vienojas par samaksas apmēru un kārtību.
		1. Piegādātājs vienpusēji, ne mazāk kā 1 (vienu) mēnesi iepriekš brīdinot Pasūtītāju.
5. **Nepārvarama vara**
	1. Puses atbrīvotas no atbildības par daļēju vai pilnīgu saistību neizpildi, kas radusies nepārvaramas varas rezultātā. Šādos gadījumos Pušu attiecības risināmas saskaņā ar normatīvajiem aktiem.
6. **Citi noteikumi**
	1. Puses piekrīt un apstiprina, ka Līgumu slēdz saskaņojot Pušu gribu, kas radusies brīvi – bez maldības, viltus vai spaidiem, Pusēm labprātīgi un pilnīgi vienojoties un Puses saprot Līguma saturu.
	2. Līgums ir saistošs Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.
	3. Visa Līgumā noteiktā un ar Līgumu saistītā rakstveidā nododamā korespondence un paziņojumi starp Pusēm tiek nosūtīta elektroniski uz e-pasta adresi: ligita.nelsone@tpc.nrc.lv. Dokumentu oriģināli tiek nosūtīti pa pastu uz attiecīgās Puses adresi, kura norādīta Līgumā vai piegādāti personīgi attiecīgajai Pusei, izņemot gadījumus, ja Līgumā ir norādīts citādi.
	4. Ja dokumenti tiek nosūtīti pa pastu 8.3.apakšpunktā noteiktajā kārtībā, uzskatāms, ka adresāts tos ir saņēmis 7.dienā pēc to nodošanas pastā.
	5. Jebkāda ar Līgumu saistītā un jebkurā formā pieejamā informācija vai citāda veida dati un Piegādātāja, saskaņā ar Līgumu sagatavotās materiālās vērtības, pieder Pasūtītājam un ir tā īpašums. Piegādātājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.
	6. Gadījumos, kas nav paredzēti Līgumā, Puses rīkojas saskaņā ar LR normatīvajiem aktiem.
	7. Katrai Pusei nekavējoties, bet ne vēlāk kā 3 (trīs) darba dienu laikā, ir jāziņo otrai Pusei par savas juridiskās adreses vai norēķinu rekvizītu maiņu.
	8. Visi Līguma pielikumi un papildus vienošanās pie Līguma ir neatņemamas tā sastāvdaļas.
	9. Jebkādi mutvārdos izteikti Līguma papildinājumi netiks uzskatīti par Līguma nosacījumiem un visas izmaiņas un papildinājumi attiecībā uz Līgumu stāsies spēkā tikai pēc to noformēšanas rakstveidā un Pušu parakstīšanas.
	10. Līgums ir sastādīts latviešu valodā 2 (divos) eksemplāros uz pamatteksta 7 (septiņām) lapām ar 6 (četriem) Līguma pielikumiem katrs uz Līguma parakstīšanas dienu. Viens Līguma eksemplārs glabājas pie Pasūtītāja, bet otrs pie Piegādātāja. Abiem Līguma eksemplāriem ir vienāds juridisks spēks
	11. Parakstot Līgumu abas Puses apliecina, ka ir iepazinušās ar Līguma nosacījumiem, tie Pusēm ir saprotami un Puses apņemas tos pildīt un ievērot.
7. **Līdzēju rekvizīti un paraksti**

|  |  |
| --- | --- |
| **Pasūtītājs** | **Piegādātājs** |
| Valsts sabiedrība ar ierobežotu atbildību "Nacionālais rehabilitācijas centrs "Vaivari""Reģistrācijas Nr. 40003273900Asaru prospekts 61, Jūrmala, LV-2008Valsts kaseKods: TREL LV 22Konts LV30 TREL 9185 6470 0100 0tālrunis 67185450e-pasta adrese: ligita.nelsone@tpc.nrc.lv \_\_\_\_\_\_\_\_\_\_(*paraksts*)\_\_\_\_\_\_\_\_\_\_\_\_\_\_\_Valdes priekšsēdētāja Anda Nulle\_\_\_\_\_\_\_\_\_(*paraksts*)\_\_\_\_\_\_\_\_\_\_\_\_\_\_\_Valdes loceklis Mārtiņš Oliņš z.v. | Akciju sabiedrība“Protezēšanas un ortopēdijas centrs”Reģistrācijas Nr. 40003012251Juridiskā adrese: Pērnavas iela 62,Rīga, LV-1009AS “SEB banka”Kods: UNLALV2XKonts LV49UNLA0002000609306tālrunis 29807510e-pasta adrese: andris@poc.lv \_\_\_\_\_\_\_\_\_\_(*paraksts*)\_\_\_\_\_\_\_\_\_\_\_\_\_\_Valdes loceklis Andris Jerkins z.v. |

**Pielikums Nr.3**

2018. gada 15. marta

Pakalpojumu līgumam Nr.NRC “Vaivari” 2018/02 TPC

**Vienošanās par datu bāzes „Individuāli izgatavojamo tehnisko palīglīdzekļu uzskaites datu bāze” lietošanu**

|  |  |
| --- | --- |
| Rīgā, | 2018. gada 14. martā |

Valsts sabiedrība ar ierobežotu atbildību „Nacionālais rehabilitācijas centrs „Vaivari””, reģistrācijas Nr.40003273900, juridiskā adrese: Asaru prospekts 61, Jūrmala, Latvija, LV-2008, (turpmāk – Pasūtītājs), kuru uz reglamenta pamata pārstāv valdes priekšsēdētāja Anda Nulle un valdes loceklis Mārtiņš Oliņš (turpmāk – Pasūtītājs), no vienas puses un

AS “Protezēšanas un ortopēdijas centrs”, reģistrācijas Nr.40003012251, juridiskā adrese: Pērnavas iela 62, Rīga, LV-1009, kuru uz pilnvaras pamata pārstāv valdes loceklis Andris Jerkins no otras puses, abi kopā un katrs atsevišķi turpmāk – Puses vai Puse, noslēdz šāda satura vienošanos (turpmāk – Vienošanās):

1. **Vienošanās priekšmets**

Datu bāzes īpašnieks pēc Datu bāzes lietotāja pieprasījuma piešķir Datu bāzes lietotājam datu bāzes „Individuāli izgatavojamo tehnisko palīglīdzekļu uzskaites datu bāze” (turpmāk – Datu bāze) lietošanas tiesības.

1. **Pušu pienākumi un tiesības**
	1. Datu bāzes īpašnieks apņemas:
		1. piešķirt Datu bāzes lietotājam Datu bāzes lietošanas tiesības tādā apjomā, lai Datu bāzes lietotājs varētu nodrošināt starp Pusēm 2018. gada 14. martā noslēgtā līguma Nr. NRC “Vaivari” 2018/02 TPC(turpmāk – Iepirkuma līgums) saistību izpildi;
		2. pēc Datu bāzes lietotāja rakstveida pieprasījuma, kas nosūtīts uz Datu bāzes īpašnieka adresi: Ventspils iela 53, Rīga, 5 (piecu) darba dienu laikā no šāda pieprasījuma saņemšanas, piešķirt Datu bāzes lietotāja darbiniekiem Datu bāzes lietošanas identifikācijas rekvizītus;
		3. Datu bāzes lietošanas identifikācijas rekvizītus saņem Datu bāzes lietotājs personīgi vai tā pilnvarotā persona, ierodoties pie Datu bāzes īpašnieka, adrese: Ventspils iela 53, Rīga;
		4. iepazīstināt Datu bāzes lietotāja darbiniekus, kuriem piešķirti Datu bāzes lietošanas identifikācijas rekvizīti, ar Datu bāzes lietošanas noteikumiem.
	2. Datu bāzes lietotājs apņemas:
		1. iesniegt Datu bāzes īpašniekam to Datu bāzes lietotāja darbinieku, kuri realizēs Iepirkuma līguma pildīšanu, identifikācijas rekvizītu rakstisku pieprasījumu, nosūtot to uz Datu bāzes īpašnieka adresi: Ventspils iela 53, Rīga, norādot darbinieka vārdu, uzvārdu, ieņemamo amatu, tālruņa numuru, elektroniskā pasta adresi un datora IP adresi, kā arī nekavējoties informēt Datu bāzes īpašnieku par izmaiņām šajā pieprasījumā norādītajos datos;
		2. 3 (trīs) darba dienu laikā ziņot, nosūtot informāciju uz Datu bāzes īpašnieka adresi: Ventspils iela 53, Rīga, par tiem Datu bāzes lietotāja darbiniekiem, kuri pārtraukuši darba attiecības ar Datu bāzes lietotāju, vai kuriem amata pienākumi vairs nedod tiesības lietot Datu bāzi, norādot minēto darbinieku vārdu, uzvārdu un ieņemamo amatu;
		3. nodrošināt no savas puses, ka Datu bāzes lietošanas identifikācijas rekvizītus izmanto tikai konkrētais lietotājs – fiziska persona, kurai tie piešķirti;
		4. nodrošināt Vienošanās noteikumu ievērošanu no savu darbinieku puses, kuriem piešķirti Datu bāzes lietošanas identifikācijas rekvizīti;
		5. lietot Datu bāzi tikai un vienīgi, lai nodrošinātu Iepirkuma līguma saistību izpildi;
		6. ievērot Latvijas Republikas normatīvos aktus, kas saistīti ar personas datu aizsardzību un nodrošināt no savu darbinieku puses, kuriem plānots piešķirt Datu bāzes lietošanas identifikācijas rekvizītus, Apliecinājuma, kas pievienots Vienošanās pielikumā Nr.1, parakstīšanu;
		7. neveikt nelegālu datu vai sistēmas vai tās daļu kopēšanu, kā arī no Datu bāzes iegūtās informācijas satura pārveidošanu, publicēšanu, pārvadīšanu, nodošanu vai pārdošanu, reproducēšanu, atvasinātu darbu vai datu bāžu veidošanu vai izplatīšanu;
		8. neizdarīt darbības, kas būtu vērstas uz Datu bāzes drošības sistēmas neievērošanu vai bojāšanu, kā arī neizmantot iegūto Datu bāzes informāciju savu datu apstrādes sistēmu izveidēm, vai komerciālā rakstura darbībām;
		9. neizplatīt iegūto Datu bāzes informāciju, nenodot to trešajām personām un neveikt nesankcionētas izmaiņas Datu bāzē;
		10. konstatējot problēmas Datu bāzes darbībā, nekavējoties par to ziņot Datu bāzes īpašniekam pa tālruni: 67552350, 26424675 vai e-pastu: vtpc@nrc.lv.
	3. Datu bāzes īpašniekam ir tiesības anulēt Datu bāzes lietotāja darbiniekiem Datu bāzes lietošanas identifikācijas rekvizītus, ja tiek konstatēti Vienošanās noteikumu pārkāpumi.
	4. Datu bāzes īpašnieks anulē to Datu bāzes lietotāja darbinieku Datu bāzes lietošanas rekvizītus, par kuriem saņemtas ziņas saskaņā ar Vienošanās 2.2.2.apakšpunktu;
	5. Datu bāzes lietotājam ir tiesības Vienošanās noteiktajā kārtībā saņemt un lietot Datu bāzes lietošanas tiesības.
2. **Pušu atbildība**

Par Vienošanās noteikumu nepildīšanu Puses atbild saskaņā ar Latvijas Republikas normatīvajiem aktiem.

1. **Vienošanās darbības laiks un izbeigšana**
	1. Vienošanās stājās spēkā ar tās parakstīšanas dienu un darbojas līdz 2019. gada 14. martam vai līdz Iepirkuma līguma saistību pilnīgai izpildei.
	2. Vienošanās var tikt izbeigta pirms termiņa šādos gadījumos:
		1. Pusēm rakstveidā vienojoties;
		2. ja tiek izbeigts Iepirkuma līgums.
2. **Strīdu izskatīšanas kārtība**

Visus strīdus un domstarpības Vienošanās izpildes sakarā Puses risina savstarpējo pārrunu ceļā. Strīdi un domstarpības, par kurām nav panākta vienošanās pārrunu ceļā, Puses risina tiesā saskaņā ar Latvijas Republikas normatīvajiem aktiem.

1. **Pārējie noteikumi**
	1. Vienošanās izmaiņas, papildinājumi vai pielikumi stājas spēkā, kad tie ir noformēti rakstveidā, par tādiem nosaukti, un tos Puses ir parakstījušas.
	2. Visi paziņojumi un saskaņojumi Vienošanās izpildes sakarā nosūtāmi uz norādītajām Pušu adresēm vai elektroniski uz elektroniskā pasta adresēm un tiek uzskatīti par saņemtiem, kad nogādāti personīgi vai pa faksu ar saņemšanas apstiprinājumu, vai elektroniski uz Atbildīgās personas elektroniskā pasta adresi vtpc@nrc.lv ar nosūtīšanas apstiprinājumu, vai 5 (piecas) darba dienas pēc tam, kad nosūtīti pa pastu Latvijas Republikas teritorijā ierakstītā vēstulē.
	3. Pusei nekavējoties, bet ne vēlāk kā 3 (trīs) darba dienu laikā, ir jāziņo otrai Pusei par sava nosaukuma, juridiskās adreses vai citu rekvizītu maiņu.
	4. Vienošanās ir sagatavota latviešu valodā 2 (divos) eksemplāros uz pamatteksta 3 (trīs) lapām un tai parakstīšanas brīdī 1 (viens) pielikums uz vienas lapas. Viens Vienošanās eksemplārs glabājas pie Datu bāzes īpašnieka, bet otrs - pie Datu bāzes lietotāja. bet otrs pie. Abiem Vienošanās eksemplāriem ir vienāds juridisks spēks.
	5. Parakstot Vienošanos abas Puses apliecina, ka ir iepazinušās ar Vienošanās nosacījumiem, tie Pusēm ir saprotami un Puses apņemas tos pildīt un ievērot.
2. **Pušu rekvizīti un paraksti**

|  |  |
| --- | --- |
| **Datu bāzes īpašnieks:** | **Datu bāzes lietotājs:** |
| Valsts sabiedrība ar ierobežotu atbildību "Nacionālais rehabilitācijas centrs "Vaivari""Reģistrācijas Nr. 40003273900Asaru prospekts 61, Jūrmala, LV-2008Valsts kaseKods: TREL LV 22Konts LV30 TREL 9185 6470 0100 0tālrunis 67185450e-pasta adrese: ligita.nelsone@tpc.nrc.lv \_\_\_\_\_\_\_\_\_\_\_(*paraksts*)\_\_\_\_\_\_\_\_\_\_\_\_Valdes priekšsēdētāja Anda Nulle\_\_\_\_\_\_\_\_\_\_\_\_(*paraksts*)\_\_\_\_\_\_\_\_\_\_\_\_Valdes loceklis Mārtiņš Oliņš z.v. | Akciju sabiedrība“Protezēšanas un ortopēdijas centrs”Reģistrācijas Nr. 40003012251Juridiskā adrese: Pērnavas iela 62,Rīga, LV-1009AS “SEB banka”Kods: UNLALV2XKonts LV49UNLA0002000609306tālrunis 29807510e-pasta adrese: andris@poc.lv \_\_\_\_\_\_\_\_\_\_\_\_(*paraksts*)\_\_\_\_\_\_\_\_\_\_\_\_\_Valdes loceklis Andris Jerkins z.v. |

**Pielikums Nr.4**

pie 2018. gada 14. marta

Vienošanās par datu bāzes

„Individuāli izgatavojamo tehnisko

palīglīdzekļu uzskaites datu bāze” lietošanu

**APLIECINĀJUMS**

Es, AS “Protezēšanas un ortopēdijas centrs”, reģistrācijas Nr.40003012251, juridiskā adrese: Pērnavas iela 62, Rīga, LV-1009, kuru uz pilnvaras pamata pārstāv valdes loceklis Andris Jerkins

apņemos saskaņā ar Fizisko personu datu aizsardzības likumu:

1. saglabāt un nelikumīgi neizpaust amata (darba) pienākumu veikšanas laikā iegūtos fizisko personu datus;
2. pēc dienesta (darba) tiesisko attiecību izbeigšanas nelikumīgi neizpaust iegūtos fizisko personu datus.

Esmu brīdināts, ka par nelikumīgu fizisko personu datu izpaušanu, nozaudēšanu un citiem fizisko personu datu aizsardzības pasākumu pārkāpumiem varu tikt saukts pie atbildības normatīvajos aktos noteiktajā kārtībā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datums) (paraksts un paraksta atšifrējums)

**Pielikums Nr.5**

2018. gada 14. marta

Pakalpojumu līgumam Nr. NRC “Vaivari” 2018/02 TPC

**AKTS Nr. \_\_\_**

**par izsniegtajiem tehniskajiem palīglīdzekļiem**

|  |  |
| --- | --- |
| Rīgā | 2018. gada \_\_.\_\_\_\_\_\_\_\_\_\_ |

AS “Protezēšanas un ortopēdijas centrs”, reģistrācijas Nr.40003012251, juridiskā adrese: Pērnavas iela 62, Rīga, LV-1009, kuru uz pilnvaras pamata pārstāv valdes loceklis Andris Jerkins no vienas puses, un

Valsts sabiedrības ar ierobežotu atbildību „Nacionālais rehabilitācijas centrs „Vaivari”” struktūrvienība „Vaivaru Tehnisko palīglīdzekļu centrs”, (turpmāk – Pasūtītājs), kuru uz pilnvarojuma pamata pārstāv Vaivaru Tehnisko palīglīdzekļu centra vadītāja Ligita Nelsone, no otras puses, abi kopā un katrs atsevišķi turpmāk – Puses vai Puse, pamatojoties uz 2018.gada \_\_.\_\_\_\_\_\_\_\_\_\_ līgumu Nr. NRC “Vaivari” 2018/02 TPC, (turpmāk – Līgums), paraksta šo aktu, ar kuru:

1. Piegādātājs apliecina, ka tas Pasūtītāja uzdevumā laika posmā **no 20\_\_.gada \_\_.\_\_\_\_\_\_\_\_ līdz 20\_\_.gada \_\_.\_\_\_\_\_\_\_\_\_** ir izgatavojis, pielāgojis, apmācījis lietošanā un izsniedzis tehniskos palīglīdzekļus par kopējo summu **EUR \_\_\_\_\_\_\_\_\_** Personām, kas iekļautas no Pasūtītāja datu bāzes izdrukātā ikmēneša atskaitē par izsniegtajiem tehniskajiem palīglīdzekļiem un iekasētajām vienreizējām iemaksām, ievērojot Līguma noteikumus.
2. *(tabulu aizpilda saskaņā ar faktiski izsniegtajiem tehniskajiem palīglīdzekļiem)*

|  |  |  |  |  |  |
| --- | --- | --- | --- | --- | --- |
| **Nr. p.k.** | **Izsniegto tehnisko palīglīdzekļu grupa un apakšgrupa** | **Izsniegto tehnisko palīglīdzekļu skaits** | **Personu skaits** | **Cena ar PVN, EUR** | **Summa ar PVN, EUR** |
| **1.** | **Ādas-stieņu protēzes:** |  |  |  |  |
| 1.1. |  |  |  |  |  |
| ........ |  |  |  |  |  |
|  | **Kopā:** |  |  |  |  |
| **2.** | **Koka protēzes:** |  |  |  |  |
| 2.1. |  |  |  |  |  |
| ........ |  |  |  |  |  |
|  | **Kopā:** |  |  |  |  |
|  | **KOPĀ PAVISAM:** |  |  |  |  |

1. Pasūtītājs, pārbaudot Piegādātāja iesniegto dokumentāciju par tehnisko palīglīdzekļu izsniegšanu Personām, atzīst, ka Piegādātājs šī akta 2.punktā minētajām Personām izsniegtos Tehniskos palīglīdzekļus izsniedzis atbilstoši Līguma noteikumiem.
2. Pasūtītājs akceptē šī akta 1.punktā norādīto summu.

|  |  |
| --- | --- |
| **Piegādātājs:** | **Pasūtītājs:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Amats, paraksts, paraksta atšifrējums) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vaivaru TPC vadītāja L.Nelsone |

**Pielikums Nr.6**

2018. gada 14. marta

Pakalpojumu līgumam Nr. NRC “Vaivari” 2018/02 TPC

**Atskaite par neapkalpotajām personām**

**(kuras Pasūtītājs nosūtījis Piegādātājam pirms 30 darba dienām un ilgāk)**

|  |  |  |
| --- | --- | --- |
| **Nr. p.k.** | **Personas nosūtījums pie Piegādātāja** | **Piegādātāja atzīmes par tehnisko palīglīdzekļu pielāgošanu un izsniegšanu** |
| Nosūtītās personas vārds, uzvārds | Personas nosūtīšanas datums | Personas kods nosūtītai personai | Piegādātāja veiktais personas novērtējuma datums | Tehniskā palīglīdzekļa neizsniegšanas iemesls | Plānotais (pieraksts) tehniskā palīglīdzekļa pielāgošanas un izsniegšanas personai datums |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**Piegādātājs:**

**\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_/**

(Amats, paraksts, paraksta atšifrējums)